CELEX: 62012TN0333
Language: et
Date: 2012-07-25 00:00:00
Title: Kohtuasi T-333/12: 25. juulil 2012 esitatud hagi — Soltau versus komisjon

6.10.2012   
            
            
               ET
            
            
               Euroopa Liidu Teataja
            
            
               C 303/22
            
         25. juulil 2012 esitatud hagi — Soltau versus komisjon
   (Kohtuasi T-333/12)
   2012/C 303/43
   Kohtumenetluse keel: saksa
   
      Pooled
   
   
      Hageja: Christoff Soltau (Adendorf, Saksamaa) (esindaja: Rechtsanwalt T. Rosenkranz)
   
      Kostja: Euroopa Komisjon
   
      Nõuded
   
   Hageja palub:
   
               —
            
            
               tühistada Euroopa Komisjoni 14. mai 2012. aasta otsus;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Oma hagi põhjenduseks leiab hageja, et määruse (EÜ) nr 1049/2001 (1) artikli 4 lõike 2 teise taandega ei ole vastuolus hageja nõue juurdepääsu kohta komisjoni arvamusele, mille viimane esitas Austria Oberster Gerichtshofile määruse (EÜ) nr 1/2003 (2) artikli 15 lõike 3 alusel. Hageja arvates ei kuulu see norm taotletava dokumendi puhul kohaldamisele, kuna menetlus Austria kohtus ei kuulu üldjuhul selle normi kaitsealasse. Isegi kui see nii peaks olema, ei reguleeri see säte kõnealust dokumenti, kuna komisjon ei ole selle dokumendi suhtes pool. Komisjoni otsust ei saa põhjendada ka vajadusega kaitsta menetlust Euroopa Kohtus pooleli oleva kohtuasjas C-681/11: Schenker jt. Kuigi Austria Oberster Gerichtshofi eelotsuse küsimused on esitatud kõnealuse konkurentsiasja raames, ei ole komisjon kõnealuse dokumendi koostanud eelotsusetaotlust puudutava menetluse raames ning see ei puuduta sisult ka eelotsuse küsimusi.
   
      (1)  Euroopa Parlamendi ja komisjoni 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).
   
      (2)  Nõukogu 16. detsembri 2002. aasta määrus (EÜ) nr 1/2003 [ELTL] artiklites [101] ja [102] sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).